stanford-oval/wikipedia huggingface dataset:
Asetaldehydi
Käyttö

Asetaldehydi on yleisesti käytetty ja luonnossa runsaana esiintyvä omenalta tuoksuva aine. Sitä valmistetaan teollisuuden käyttöön satoja tuhansia tonneja vuosittain. Asetaldehydiä esiintyy erityisen runsaasti elintarvikkeissa, joiden valmistamiseen liittyy käymisprosessi kuten esimerkiksi alkoholijuomissa, etikassa, meijerituotteissa, kotikaljassa ja simassa.
Aikaisemmin asetaldehydiä käytettiin suuria määriä etikkahapon ja etikkahappoanhydridin valmistamiseen. Tämän prosessin on kuitenkin Yhdysvalloissa ja Euroopassa syrjäyttäneet 1990-luvulla metanolin karbonylointiin perustuvat Monsanto- ja Cativa-prosessit. Asetaldehydi on kuitenkin edelleen merkittävä orgaanisten tuotteiden lähtöaine. Siitä valmistetaan muun muassa peretikkahappoa, pyridiinijohdannaisia, asetaattiestereitä Tishchenko-reaktiolla, pentaerytritolia ja hartseja.
Kiina on suurin asetaldehydin kuluttaja maailmassa, vastaten lähes puolesta maailman asetaldehydin kulutuksesta vuonna 2012. Pääsyy on etikkahapon tuotannossa. Asetaldehydin kulutus Kiinassa saattaa nousta 1,8 % per vuosi vuoteen 2018 asti. Länsi-Eurooppa on maailman toiseksi suurin asetaldehydin kuluttaja, se vastasi 20 prosentista koko kulutuksesta vuonna 2012. Kuten Kiinankin, länsi-Euroopan asetaldehydin kulutuksen odotetaan kasvavan 1 % joka vuosi vuosien 2012–2018 aikana. Japanista saattaa syntyä mahdollinen asetaldehydin kuluttaja seuraavan viiden vuoden aikana, johtuen sen vasta löydetystä käyttötarkoituksesta butadieenin teollisessa valmistuksessa. Butadieenen tarjonta on heilahdellut Japanissa ja muualla Aasiassa. Vasta tehdyn löydyksen pitäisi antaa paljon kaivattua vauhtia butadieenin markkinoilla.
Ympäristövaikutukset

Asetaldehydi on haitallista vesieliöille.
Aiheesta muualla

Wikimedia Commonsissa on kuvia tai muita tiedostoja aiheesta .
Asetaldehydin kansainvälinen kemikaalikortti
Asetaldehydin käyttöturvallisuustiedote, IS-VET Oy.
Alkoholi muuttuu aineenvaihdunnassa syöpää aiheuttavaksi aineeksi Iltalehti 20.10.2009.
PubChem: Acetaldehyde (englanniksi)
Human Metabolome Database: Acetaldehyde (englanniksi)
ChemBlink: Acetaldehyde (englanniksi)
KEGG: Acetaldehyde (englanniksi)
Toxin and Toxin Target Database (T3DB): Acetaldehyde (englanniksi)
National Toxicology Program, Department of Health and Human Services, Report on Carcinogens, Thirteenth Edition: Acetaldehyde (pdf) (englanniksi)
https://phytochem.nal.usda.gov/phytochem/chemicals/show/48741 Dr. Duke's Phytochemical and Ethnobotanical Databases: Acetaldehyde] (englanniksi)
Pherobase: Floral Compound – 2Ald (englanniksi)
Pherobase: Semiochemical – 2Ald (englanniksi)
Asetaldehydin valmistus Wacker-prosessilla
Basilius Förtsch

Basilius Förtsch (s. Rosla, Thüringen, k. 1616 Orlamünde) oli saksalainen kirjailija, luterilainen pappi ja virsirunoilija.
Opintojensa jälkeen Förtsch toimi kotiopettajana kamarineuvos v. Kromsdorfin luona Anlenburgissa, sekä pappina mm. Gumperdassa, Thüringenissä. Förtsch on julkaissut kirjan "Geistliche Wasserquelle” 1609. Kirjansa hän omisti kamarineuvokselle ja tämän neljälle lapselle.Kirjasta on lukuisia painoksia, joihin vuosisatojen aikana on lisätty uusia virsiä. Niistä yksi oli "Herr Jesu Christ, in deine Hand", joka ruotsinkielisen tekstin kautta käännettiin suomeksi vuoden 1701 virsikrijaan, ”Haltuusi, ra­kas Isäni”. Vaikka runo on riimitetty, ei sitä ole jaettu säkeistöihin, eikä sitä tarkoitettu laulettavaksi. Ei kuitenkaan olla varmoja siitä, onko Förtsch kirjoittanut itse virren.
Förtschin virsiä ei tunneta muualla kuin Suomessa ja Ruotsissa ja Norjassa. Suomen kirkon virsikirjassa on hänen virsistään vain ”Sun haltuus rakas, Isäni”, virsi 337. Ruotsin kirkon virsikirjassa virren numero on 240 ja 644, ”Haltuusi, rakas Isäni”. Sen ohella Ruotsin kirkon virsikiirjassa on toinenkin Förtschin kirjassa julkaistu virsi ”Jesus ist gar ein süßer Nam”, "Jeesuksen nimi lohduttaa”, virsi 42 (Suomennos Niilo Rauhala 1998). Myös Norjan kirkon virsikirjassa on samat virret.
Apollon Dafneioksen temppeli

| Apollon Dafneioksen temppeli |
| --- | --- |
Sijainti:  Dafnín luostari, Dafní, Chaïdári, Länsi-Ateena, Attika, Kreikka
Koordinaatit:  38°00′47″N, 23°38′09″E
Rakennustyyppi:  kreikkalainen temppeli
Tyylisuunta:  doorilainen
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Apollon Dafneioksen temppeli oli antiikin aikainen Apollon Dafneiokselle omistettu kreikkalainen temppeli Attikassa Kreikassa. Se sijaitsi Aigaleos- ja Poikilon-vuorten välisessä solassa, jonka kautta kulki Pyhä tie Ateenasta Eleusiihin. Temppelin arkeologiset jäänteet sijaitsevat nykyisen Chaïdárin Dafnín kaupunginosassa Dafnín luostarin alueella.
Historia

Apollon Dafneioksen temppeli oli rakennettu alun perin oletettavasti klassisella kaudella. Tarkkaa ajoitusta ei kuitenkaan tunneta, koska temppelin perustukset ovat nykyisen luostarin alla, eikä niitä ole voitu tutkia kovin hyvin. Temppeli oli omistettu Apollonille, joka yhdistettiin usein laakeripuuhun (dafnē), ja tämän lisäksi myöhemmin myös Athenelle, Demeterille ja Korelle. Apollonin Dafneios-epiteetti on säilynyt edelleen nykyisen kaupunginosan ja luostarin nimessä.
Kreikkalaisessa mytologiassa temppelin alkuperä liittyi Kefaloksen jälkeläisiin Khalkinokseen ja Daitokseen. Kefalos oli karkotettu Ateenasta vaimonsa murhan vuoksi, jonka jälkeen hän siirtyi saarelle, joka sai hänestä nimen Kefalonia. Khalkinos ja Daitos, jotka olivat Kefaloksen jälkeläisiä kymmenennessä polvessa, pyysivät myöhemmin Delfoin oraakkelilta lupaa palata Ateenaan. Oraakkeli kehotti näitä uhraamaan Apollonille ensimmäisenä siinä kohdassa Attikaa, missä näkevät kolmisoudun kulkevan maalla. Kun he saapuivat Poikilon-vuoren kohdalle, he näkivät käärmeen, joka kiirehti pesäänsä, ja uhrasivat siinä Apollonille.
Alarikin johtamat visigootit tuhosivat temppelin vuonna 395/396. Sen paikalle rakennettiin basilikakirkko 400-luvulla, ja se laajennettiin ja kunnostettiin paikan ensimmäiseksi luostariksi Justinianuksen aikana vuosina 527–565. Nykyinen luostari paikalla on peräisin bysanttilaiselta kaudelta noin vuodelta 1080.
Rakennukset ja löydökset

Temppeli oli osa laajempaa pyhäkköaluetta. Temppelirakennuksesta on säilynyt osia uudelleenkäytettynä luostarin rakenteissa. Luostarin pylväskäytävässä on doorilaisten pylväiden kapiteeleja klassiselta kaudelta ja eksonartheksissa joonialainen pylväs kapiteeleineen roomalaiselta kaudelta. Pausaniaan mukaan pyhäkköalueella oli Apollonin, Athenen, Demeterin ja Koren patsaat. Pyhäkön päätemppeli ei kuitenkaan ilmeisesti ole ollut erityisen suuri, joten on mahdollista, että ainakin Demeterille ja Korelle on ollut alueella toinen, pienempi temppeli.
Koko pyhäkköalue oli ympäröity temenos-muurilla. Ainakin osa luostarin bysanttilaisaikaisesta muurista on rakennettu sen päälle. Muurin itäportti on ilmeisesti antiikin aikaisen portin paikalla. Temppelin lähellä sijaitsi Panille ja nymfeille omistettu luola sekä Afroditen pyhäkkö.
Bandanmeri

| Bandanmeri |
| --- | --- |
 Bandanmeren suuntaa antava sijainti ja rajat
Sijainti:  Kaakkois-Aasia
Merialue:  Tyyni valtameri
Pinta-ala:  470,000 km²
Suurin syvyys:  7,200 m
Bandanmeri on merialue Indonesian lähellä,   osa Tyyntämerta mutta satojen saarien siitä erottama.  Bandanmeren pinta-ala on 470 000 km2. Se on itä-länsisuunnassa noin tuhat kilometriä leveä, pohjois-eteläsuuntaan noin puolet siitä. Bandanmeren rannikot ovat vaaraksi merenkululle, sillä siellä on lukuisia louhokkoisia karikkoja ja pieniä saaria. Merta reunustaviin saariin kuuluvat mm. Sulawesi, Buru, Seram ja Timor.
Aiheesta muualla

Kuvia tai muita tiedostoja aiheesta Bandanmeri Wikimedia Commonsissa
Bandak

| Bandak |
| --- | --- |

Valtiot:  Norja
Lääni:  Telemarkin lääni
Kunnat:  Kviteseid, Tokke
Koordinaatit:  59°23′00″N, 8°18′00″E
Laskujoki:  Strauman (d) 
Mittaustietoja
Pinnankorkeus:  72  m 
Pituus:  27 km
Leveys:  1,7 km
Rantaviiva:  60,16  km 
Pinta-ala:  26 km²
Suurin syvyys:  325 m
Valuma-alue:  2 553,33 km2 
 fiBandak 
Bandak on järvi Telemarkin läänissä Norjassa. Pitkulainen Bandak sijaitsee Kviteseidin ja Tokken kuntien alueella, ja nimenkin arvellaan viittaavan sen muotoon. Bandakin länsipohjukassa sijaitsee Dalenin taajama. Telemarkin kanava kulkee Bandakin läpi.
Aiheesta muualla

Kuvia tai muita tiedostoja aiheesta Bandak Wikimedia Commonsissa
Basilisk

Wikisanakirjassa on tähän liittyvä sananselitys: .
Basilisk voi tarkoittaa ainakin seuraavia:
Basilisk, manga, josta on tehty myös animesovitus
Basilisk, The Legendary Pink Dots -yhtyeen albumi
HMS Basilisk (1695), 4-tykkinen mörssärivene
HMS Basilisk (1740), Basilisk-luokan 4-tykkinen mörssärivene
HMS Basilisk (1759), Infernal-luokan 8-tykkinen mörssärivene
HMS Basilisk (1779), 14-tykkinen sluuppi
HMS Basilisk (1801), Bloodhound-luokan 12-tykkinen tykkipriki
HMS Basilisk (1822), 6-tykkinen kutteri
HMS Basilisk (1848), siipiratassluuppi
HMS Basilisk (1889), Beagle-luokan teräksinen potkurisluuppi
HMS Basilisk (1910), Beagle-luokan hävittäjä
HMS Basilisk (H11), B-luokan hävittäjä
HMS Basilisk (tukikohta) Port Moresbyn laivastotukikohta
Axel Törneman

Självporträtt med pipa 1916
Axel Törneman (28. lokakuuta 1880 Persberg, Värmlanti – 26. joulukuuta 1925 Tukholma) oli ruotsalainen taidemaalari.
Törneman tunnetaan monumentaalimaalarina. Tukholman kaupungintalon niin sanotun Sinisen salin maalaukset ovat hänen työtään. Myös Ruotsin valtiopäivätalossa on hänen seinämaalauksiaan.
Taide

Bretagnare/Bretons, 1905
Bretagnare II/Bretons II,1905
Självporträtt/Selfportrait, 1905
Kokotter/Cocottes, 1905
Nattcafé I/Night Café I, 1905 - 1906
Självporträtt/Selfportrait (watercolour)
Höstjakten, 1920
Skuggor/Shadows, 1925
Verk i Kiruna stadshus
Aiheesta muualla

Kuvia tai muita tiedostoja aiheesta Axel Törneman Wikimedia Commonsissa
Omenajärvi

| Omenajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°33′28″N, 24°32′37″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Uiherlanjokeen 
Järvinumero:  35.726.1.005
Mittaustietoja
Pinnankorkeus:  90,4 m  
Rantaviiva:  1,15 km  
Pinta-ala:  8,953 ha  
Saaria:  ei saaria 
 fiOmenajärvi 
Omenajärvi  on Pirkanmaalla Oriveden Uiherlassa lähellä sijaitseva järvi.
Maantietoa

Järven pinta-ala on 9,0 hehtaaria ja se on 450 metriä pitkä ja 250 metriä leveä. Se sijaitsee Eräjärven ja Längelmäveden Enonselän välissä Syrjänmäen länsirinteen alla. Mäki kohoaa noin 60 metriä järveä korkeammalle. Järvi sijaitsee peltoalueella loivassa notkelmassa ja sen ympärille on jätetty suoja-alueeksi tulkittava kosteikkoalue. Järvellä ei ole kartan mukaan saaria. Sen rantaviivan pituus on 1,2 kilometriä ja sen rannat ovat luhta-aluetta. Järven ympärillä on sijainnut viisi maatilaa. Rantojen lähelle on rakennettu kolme vapaa-ajan asuntoa ja niille tulee tiet Uiherlan kautta kulkevalta yhdystieltä 14217 ja etelään kulkevalta yhdystieltä 3260.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Uiherlanjoen valuma-alueeseen (35.726) se kuuluu. Järven vedenpinnan korkeus on 90,4 metriä mpy. Siihen on johdettu ympäröiviltä pelloilta kuivatusojia ja sen laskuoja yhtyy suoraksi kaivettuna Uiherlanjoen keskijuoksulle. Se puolelstaan on Eräjärven laskujoki, joka laskee Längelmäveden Enonselälle.
Historiaa

Vuoden 1855−1856 Kalmbergin kartastossa järven nimi kirjoitettiin ”Ominajärvi”. Kartassa ei ole piirrettynä järven laskuojaa, mutta nykyinen suora ola ei varmaankaan ole sen luontainen oja. Sellaiseksi voisi tulkita myöhemmissä kartoissa esiintyvää pohjoisempaan kulkevaa ja mutkittelevaa ojaa. Kartassa järven pohjoispuolelle ulottuu joitakin Uiherlan peltomaita ja muut järven rannat on raivattu niityiksi. Järven muoto on myös piirretty erilaiseksi kuin se on nykyään. On siten mahdollista, että nykyinen oja on syvempi kuin aikaisempi laskuoja ja että järven vedenpinta olisi laskenut sen kaivamisen myötä. Vuoden 1957 peruskartassa näkyvät vielä vanha ja uusi oja laskevina ojina. Vanhaa ojaa ei enää piirretä karttoihin.
Bandanvihermesikko

| Bandanvihermesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Vihermesikot Lichmera
Laji::  squamata
Kaksiosainen nimi
 Lichmera squamata  (Salvadori, 1878) 
Katso myös
   Bandanvihermesikko Wikispeciesissä   Bandanvihermesikko Commonsissa 
Infobox OKNimi-testi OKIUCN-testi OK: 
Bandanvihermesikko (Lichmera squamata) on mesikoiden heimoon kuuluva varpuslintu.
Levinneisyys

Bandanvihermesikkoa tavataan Indonesiassa. Lajia on kuvattu yleisestä runsaslukuiseksi, ja se on luokiteltu elinvoimaiseksi.
Bandana (albumi)

| Bandana Freddie Gibbs ja Madlib |
| --- | --- | --- |

Studioalbumin tiedot
 Äänitetty : 2016–2019
 Julkaistu: 28. kesäkuuta 2019
 Tuottaja(t): Madlib
 Tyylilaji: hip hop, gangsta rap
 Kesto: 46.17
 Levy-yhtiö: ESGN, Keep Cool, Madlib Invazion, RCA
Listasijoitukset
  Suomen virallinen albumilista: 50.
Freddie Gibbsin ja Madlibin muut julkaisut
| Knicks 2014 | Bandana 2019 | Montana TBA |
Freddie Gibbsin muut julkaisut
| Fetti 2018 | Bandana 2019 | Alfredo 2020 |
Madlibin muut julkaisut
| Bad Neighbor 2015 | Bandana 2019 | The Professionals 2020 |
Singlet albumilta Bandana
 ”Flat Tummy Tea” Julkaistu: 20. helmikuuta 2019  ”Crime Pays” Julkaistu: 30. toukokuuta 2019  ”Giannis” Julkaistu: 13. kesäkuuta 2019
Bandana on yhdysvaltalaisen rap-artisti Freddie Gibbsin sekä tuottaja Madlibin toinen yhteisalbumi, joka julkaistiin 28. kesäkuuta 2019 ESGN:n, Keep Cool Recordsin, Madlib Invazionin ja RCA Recordsin kautta. Albumi on jatkoa Gibbsin ja Madlibin ylistetylle Piñatalle (2014). Albumilla vierailevat Pusha T, Killer Mike, Anderson .Paak, Yasiin Bey ja Black Thought.
Freddie Gibbs pitää albumia ”manifestina” ja on kertonut kirjoittaneensa ison osan albumin lyriikoista ollessaan vangittuna. Hänen lyriikoitaan albumilla ollaan kuvailtu ”kyynisyyden ja empatian välillä kiertelyksi”. Päivä albumin julkaisun jälkeen Madlib kertoi X:ssä tehneensä albumin kappaleiden taustat käyttäen ainoastaan iPadia.
Albumi sai erittäin positiivisen vastaanoton ilmestyessään, ja se debytoi Billboardin 200 -listalla sijalla 21. Vuonna 2022 Rolling Stone listasi Bandanan kaikkien aikojen 197. parhaaksi hip hop -albumiksi.
Kappaleet

Obrigado – 0:29
Freestyle Shit – 2:28
Half Manne Half Cocaine – 3:12
Crime Pays – 3:02
Massage Seats – 2:26
Palmolive – 4:05 (feat. Pusha T, Killer Mike)
Fake Names – 3:44
Flat Tummy Tea – 2:34
Situations – 3:48
Giannis – 3:18 (feat. Anderson .Paak)
Practice – 2:54
Cataracts – 3:39
Gat Damn – 2:50
Education – 4:22 (feat. Yasiin Bey, Black Thought)
Soul Right – 3:26
Axel Valdemar Lindberg

Axel Valdemar (Waldemar) Lindberg (9. marraskuuta 1860 Loppi – 8. lokakuuta 1941 Helsinki) oli suomalainen juristi, virkamies ja porvarissäädyn sihteeri seitsemillä eri valtiopäivillä.
Henkilöhistoria

Lindbergin vanhemmat olivat tehtailija Johan August Lindberg ja Amanda Amalia Sohlman ja puoliso vuodesta 1889 Aina Maria Georgine Tammelander. Teatterihistorioitsija Ester-Margaret von Frenckell oli heidän tyttärensä. Lindberg tuli ylioppilaaksi 1879 ja suoritti oikeustutkinnon 1884, varatuomarin arvon hän sai 1886. Hän oli senaatissa ylimääräinen kopisti vuodesta 1885, Helsingin raastuvanoikeudessa rikosasiain notaari 1887–1896, Helsingin maistraatin oikeusneuvosmies 1896–1913, raastuvanoikeuden siviilinotaari 1913–1914 ja merenkulkuhallituksen merenkulkuneuvos 1917–1926. Lindberg hoiti myös useaan otteeseen Helsingin kunnallispormestarin virkaa ja toimi Helsingin kaupunginvaltuuston sihteerinä. Porvarissäädyn sihteerinä Lindberg toimi valtiopäivillä 1891, 1894, 1897, 1899, 1900, 1904–1905 ja 1905–1906.
Julkaisuja

Formulär för överexekutorer, 1911
O.F.R.

| O> F.R Nitro |
| --- | --- | --- |

Studioalbumin tiedot
 Julkaistu: 1989
 Tuottaja(t): Michael Angelo Batio, Jim Gillette
 Tyylilaji: glam metal, shred
 Kesto: 41.06
 Levy-yhtiö: Rampage Entertainment
Nitron muut julkaisut
|   | O.F.R 1989 | Nitro II: H.W.D.W.S. 1992 |
O.F.R. (Out Fucking Rageous) on Nitron ensimmäinen virallinen albumi. Albumilta julkaistiin 2 singleä : Freight Train ja Long Way From Home. Kappaleista tehtiin myös musiikkivideot. Kappaleessa "Machine Gunn Eddie" on yksi pisimmistä huudoista metallin historiassa, joka kestää 32 sekuntia. Yhtye on toistuvasti väittänyt että huudon aikaansaamisessa ei käytetty efektejä.
Kappaleet

Freight Train – 3.56
Double Trouble – 3.59
Machine Gunn Eddie – 6.44
Long Way From Home – 5.27
Bring It Down – 3.10
Nasty Reputation – 4.44
Fighting Mad – 3.45
Shot Heard 'Round the World – 4.07
O.F.R. – 5.06
Kokoonpano

Jim Gillette – laulu
Michael Angelo Batio – kitara
T.J. Racer – basso
Bobby Rock – rummut
Arvostelut

AllMusic:
Aiheesta muualla

O.F.R. Discogsissa. (englanniksi)
Albumi O.F.R. Encyclopaedia Metallum -sivustolla (englanniksi)
Baseball Pan-Amerikan kisoissa 2019

Baseballissa kilpailtiin Pan-Amerikan kisoissa 2019 29. heinäkuuta – 4. elokuuta 2019. Kilpailut käytiin Villa María del Triunfo Sports Centerissä. Baseballissa kilpailivat vain miehet. Turnaukseen osallistui kahdeksan maata. Turnauksen voitti Puerto Rico ennen Kanadaa ja Nicaraguaa.
Sijoitukset

| --- | --- |
:  Puerto Rico
:  Kanada
:  Nicaragua
4.:  Kolumbia
5.:  Dominikaaninen tasavalta
6.:  Kuuba
7.:  Argentiina
8.:  Peru
Bertel Haarder

| Bertel Haarder |
| --- | --- |
 Haarder vuonna 2010.
Tanskan kirkko- ja kulttuuriministeri
 Lars Løkke Rasmussenin II hallitus 28. kesäkuuta 2015 – 28. marraskuuta 2016 Anders Fogh Rasmussenin II hallitus (kirkkoministeri) 18. helmikuuta 2005 – 23. marraskuuta 2007  
Edeltäjä:  Marianne Jelved (2015) Tove Fergo (2005)
Seuraaja:  Mette Bock (2016) Birthe Rønn Hornbech (2007)
Tanskan sisä- ja terveysministeri
 Lars Løkke Rasmussenin I hallitus 23. helmikuuta 2010 – 3. lokakuuta 2011  
Edeltäjä:  Karen Ellemann (sisäministeri) Jakob Axel Nielsen (terveysministeri)
Seuraaja:  Margrethe Vestager (sisäministeri) Astrid Krag (terveysministeri)
Tanskan pohjoismaaministeri
 Anders Fogh Rasmussenin III hallitus ja Lars Løkke Rasmussenin I hallitus 23. marraskuuta 2007 – 23. helmikuuta 2010  
Edeltäjä:  Connie Hedegaard
Seuraaja:  Karen Ellemann
Tanskan opetusministeri
 Anders Fogh Rasmussenin III hallitus ja Lars Løkke Rasmussenin I hallitus 23. marraskuuta 2007 – 23. helmikuuta 2010 Poul Schlüterin I, II, III ja IV hallitus 10. syyskuuta 1982 – 25. tammikuuta 1993 (1987–1993 myös tutkimusministeri)  
Edeltäjä:  Ulla Tørnæs (2007)
Seuraaja:  Tina Nedergaard (2010)
Tanskan kehitysapuministeri
 Anders Fogh Rasmussenin I hallitus 2. elokuuta 2004 – 18. helmikuuta 2005  
Edeltäjä:  Anita Bay Bundegaard (2001)
Seuraaja:  Ulla Tørnæs
Eurooppaministeri
 Anders Fogh Rasmussenin I hallitus 27. marraskuuta 2001 – 1. tammikuuta 2003  
Edeltäjä:  virka perustettu
Seuraaja:  virka lakkautettu
Tanskan maahanmuuttoministeri
 Anders Fogh Rasmussenin I hallitus 27. marraskuuta 2001 – 18. helmikuuta 2005  
Edeltäjä:  virka perustettu
Seuraaja:  Rikke Hvilshøj
Euroopan parlamentin jäsen
 Tanska 1994–2001  
Kansankäräjäedustaja
 2005– 1975–1999  
Henkilötiedot
Koko nimi:  Bertel Geismar Haarder
Syntynyt: 7. syyskuuta 1944 (ikä 80) Holbøl (nyk. Aabenraa), Tanska
Ammatti:  opettaja, poliitikko
Tiedot
Puolue:  Venstre
Koulutus:  Aarhusin yliopisto
Aiheesta muualla
bertelhaarder.dk
Bertel Geismar Haarder (s. 7. syyskuuta 1944 Holbøl) on tanskalainen Venstren poliitikko. Hän on istunut kansankäräjillä vuosina 1975–1999 ja uudestaan vuodesta 2005. Lisäksi hän on toiminut useaan kertaan ministerinä ja ollut Euroopan parlamentin jäsen vuosina 1994–2001.
Haarder on ollut opetusministeri vuosina 1982–1993, tutkimusministeri 1987–1993, maahanmuuttoministeri 2001–2005, eurooppaministeri 2001–2003, kehitysapuministeri 2004–2005, opetus- ja kirkkoministeri 2005–2007, opetus- ja pohjoismaaministeri 2007–2007, sisä- ja terveysministeri 2010–2011 sekä kulttuuri- ja kirkkoministeri 2015–2016. Hän on päivien määrässä mitattuna toiminut Tanskassa ministerinä kauemmin kuin kukaan toinen poliitikko. Hän teki ennätyksensä lokakuussa 2016, jolloin hän oli toiminut eri ministerinviroissa 7853 päivää, eli päivän kauemmin kuin ennätyksen entinen haltija Kristen Bording.
Ennen poliitikon uraansa Haarder työskenteli opettajana, ja monet hänen tehtävänsä politiikassa ovatkin liittyneet koulutukseen.
Aiheesta muualla

Kuvia tai muita tiedostoja aiheesta Bertel Haarder Wikimedia Commonsissa
Bertel Haarder Tanskan kansankäräjien verkkosivuilla (tanskaksi)
Bertel Haarder Euroopan parlamentin jäsenet. Euroopan parlamentti.
Ağrı

| Ağrı |
| --- | --- |

 Ağrı
 Koordinaatit: 39°43′07″N, 43°03′03″E 
Valtio:  Turkki
Alue:  Koillis-Anatolia
Maakunta:  Ağrı
Väkiluku (2014):  112 339
Aikavyöhyke:  UTC+3
 
 www.agri.bel.tr 
Infobox OKVirheellinen NIMI-arvo: 
Ağrı on kaupunki Turkin itäosassa lähellä Iranin rajaa. Se on Ağrın maakunnan pääkaupunki. Se on aiemmin tunnettu nimillä Karaköse ja Karakilisa. Kaupungissa on arviolta 112 339 asukasta (vuonna 2014).
Aiheesta muualla

Kuvia tai muita tiedostoja aiheesta Ağrı Wikimedia Commonsissa
Kaupungin viralliset kotisivut (turkiksi)
Ağdaşin piirikunta

Ağdaşin piiri Azerbaidžanin kartalla.
Ağdaşin piirikunta (azer. Ağdaş rayonu, ven. Агда́шский райо́н, Agdašski raion) on paikallishallintoalue Azerbaidžanissa. Vuonna 1930 perustetun piirin pinta-ala on 1023 neliökilometriä. Asukkaita on 99 200 henkeä (vuonna 2010).
Ağdaşin piiri sijaitsee Azerbaidžanin keskiosan tasankoseudulla. Se rajoittuu pohjoisessa Şəkin ja Qəbələn, idässä Göyçayn ja Ucarin, etelässä Zərdabin ja Bərdən sekä lännessä Yevlaxin piiriin. Etelärajalla virtaa Kurajoki.
Piirin keskus on Ağdaşin kaupunki, josta on 249 kilometriä maan pääkaupunkiin Bakuun. Toinen huomattavampi paikkakunta on Ləkin taajama. Kuntia on yhteensä 51 ja kyliä 72. Kaupunkiväestön osuus on 33,2 %. Vuoden 1999 väestönlaskennan mukaan 99,7 % asukkaista on azereja.
Piirin kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut viljan, puuvillan ja vihannesten viljelyyn sekä karjanhoitoon. Lisäksi on elintarvike- ja jalostusteollisuutta.
Nähtävyyksiin kuuluvat 1700-luvulla rakennettu Surxayn linnoitus, 1800-luvun karavaaniseraiji ja moskeijat. Seudulla sijaitsee Türyançayın luonnonpuisto.
Paikallislehtenä ilmestyy Ağdaş.
Aiheesta muualla

Wikimedia Commonsissa on kuvia tai muita tiedostoja aiheesta .
Ağdaşin piirin sivusto (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.